tamil hero simbu to act in mani ratnam's next
మణిరత్నంతో రొమాంటిక్ హీరో!
లెజండరీ డైరెక్టర్ మణిశర్మ తదుపరి సినిమాపై క్లారిటీ వచ్చింది. గతంలో రామ్ చరణ్, నాని పేర్లు వినిపించినా ఫైనల్‌గా తమిళ రొమాంటిక్ హీరోతో సెట్స్ పైకి వెళ్తున్నారు మణిరత్నం.
TNN | Updated:
Sep 11, 2017, 06:39PM IST
లెజండరీ డైరెక్టర్ మణిశర్మ తదుపరి చిత్రం రామ్ చరణ్&zwnj;తో ఉంటుందని ఒకసారి, కాదు కాదు నానితో అని మరొకసారి ఇలా రకరకాలుగా వార్తలు వినిపిస్తూనే ఉన్నాయి. అయితే ఇప్పుడు మణిరత్నం సినిమా చేసేది ఈ ఇద్దరు హీరోలతో కాదు.. తమిళ నటుడు శింబుతో అని తెలుస్తోంది. వాస్తవానికి గత కొద్ది రోజులుగా మణిరత్నం అనుకున్న ఏ ప్రాజెక్ట్ కూడా సెట్ కావడం లేదు.
కార్తీ, దుల్కర్ సల్మాన్&zwnj;లతో మణిరత్నం సినిమా చేయబోతున్నారనే ప్రచారం గట్టిగానే జరిగింది. కానీ అది వర్కవుట్ కాలేదు. తరువాత చాలా మంది హీరోల పేర్లు మారుతూ వచ్చాయి. ఇప్పుడు బలంగా వినిపిస్తోన్న పేరు మాత్రం శింబు దే. దీనికి సంబంధించిన అగ్రిమెంట్ పేపర్ల మీద శింబు సంతకాలు కూడా చేశారని చెబుతున్నారు. అయితే ఈ సినిమా ఓ మల్టీస్టారర్ అని సమాచారం. శింబుతో పాటు సినిమాలో విజయ్ సేతుపతి కూడా నటించబోతున్నాడు. అలానే అరవింద్ స్వామి. జ్యోతికలు కూడా ప్రధాన పాత్రలు పోషించనున్నారు. మరి ఈ మల్టీస్టారర్ మూవీ అయినా మణిరత్నంకు విజయాన్ని అందిస్తుందేమో చూడాలి.